ai4bharat/Pralekha huggingface dataset:
मत्स्योत्पादन, पशुविकास आणि दुग्धविकास मंत्रालय
केंद्रीय मंत्री परशोत्तम रुपाला उद्या केरळ आणि लक्षद्वीपमध्ये सागर परिक्रमा यात्रेचा सातवा टप्पा सुरु करणार
नवी दिल्ली, 7 जून 2023
केंद्रीय मत्स्यव्यवसाय, पशुसंवर्धन आणि दुग्धोत्पादन मंत्री परशोत्तम रुपाला यांनी ‘सागर परिक्रमा’ हा आगळा-वेगळा उपक्रम हाती घेतला आहे. या उपक्रमांतर्गत ते पूर्वनियोजित सागरी मार्गाने संपूर्ण देशाच्या किनारपट्टी भागाला भेट देऊन, तिथले मच्छीमार, मत्स्यपालक आणि विविध सरकारी योजनांच्या लाभार्थ्यांशी संवाद साधतात. देशाच्या मत्स्यव्यवसाय विभागामध्ये सुधारणा घडवून, मच्छीमार आणि या व्यवसायाशी संबंधित भागधारकांना त्याचा लाभ मिळावा, यासाठी या संवादाच्या माध्यमातून त्यांच्या समस्या आणि सूचना जाणून घेणे, हे या उपक्रमाचे उद्दिष्ट आहे. 5 मार्च 2022 रोजी मांडवी, गुजरात येथून "सागर परिक्रमा" उपक्रमाचा पहिला टप्पा सुरु झाला. सागर परिक्रमाच्या सहा टप्प्यांमध्ये आतापर्यंत गुजरात, दमण आणि दीव, महाराष्ट्र, गोवा, कर्नाटक आणि अंदमान आणि निकोबारच्या किनारी भागांना भेट देण्यात आली. सागर परिक्रमा टप्पा-VII मध्ये केरळच्या किनारपट्टीचा भाग आणि लक्षद्वीपच्या केंद्रशासित प्रदेश प्रशासनाचा समावेश असेल. यावेळी मंगलोर, कासरगोडे, मडक्कारा, पल्लिकारा, चालियम, कन्हंगाडू, कोईकोड, माहे , बेपोर, त्रिचूर, एर्नाकुलम, कोची आणि कावरत्ती, बंगारामंद अगट्टी ही लक्षद्वीप बेटे, इत्यादी ठिकाणांना भेट दिली जाईल.
केरळला 590 किमी.चा समृद्ध समुद्रकिनारा लाभला आहे आणि मत्स्यव्यवसाय क्षेत्र राज्याच्या अर्थव्यवस्थेत तसेच इथले मच्छीमार आणि इतर भागधारकांच्या सामाजिक-आर्थिक कल्याणात महत्त्वाची भूमिका बजावत आहे.
तर, लक्षद्वीपला 4,200 चौ. किमीचा समुद्र, 20,000 चौ. किमीचे प्रादेशिक पाणी, 4,00,000 लाख चौ. किमीचे विशेष आर्थिक क्षेत्र  आणि सुमारे 132 किमीची किनारपट्टी लाभली आहे. लक्षद्वीप केंद्रशासित प्रदेशाभोवतीचा समुद्र हा विशेषत: ट्यूना माशांसारख्या पेलाजिक मत्स्यसंपत्तीने  समृद्ध आहे,
केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री परशोत्तम रुपाला, मत्स्यव्यवसाय, पशुसंवर्धन आणि दुग्धव्यवसाय राज्यमंत्री डॉ. एल. मुरुगन, केरळचे मत्स्यव्यवसाय मंत्री साजी चेरियन, यांच्यासह केंद्र आणि राज्य सरकारच्या मत्स्यव्यवसाय विभागातील वरिष्ठ अधिकारी, लक्षद्वीपचे केंद्रशासित प्रदेश प्रशासन, राष्ट्रीय मत्स्य विकास मंडळ, भारतीय तटरक्षक दल, भारतीय मत्स्य सर्वेक्षण आणि मच्छिमार प्रतिनिधी, 8 ते 12 जून 2023 दरम्यान केरळ आणि लक्षद्वीपच्या केंद्रशासित प्रदेशात सागर परिक्रमा कार्यक्रमात सहभागी होणार आहेत.
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 72
आरोग्य आणि कुटुंब कल्याण मंत्रालय
प्रति दशलक्ष रुग्णसंख्या आणि मृत्यूदर कमी असलेल्या तसेच मोठ्या प्रमाणावर चाचण्या करणाऱ्या देशांमध्ये भारताचे स्थान कायम
सक्रिय रुग्णसंख्येतही सातत्याने घट
नवी दिल्ली, 28 ऑक्टोबर 2020
केंद्र सरकारसोबत राज्य सरकार/केंद्रशासित प्रदेशांचे उद्दीष्टपूर्ण धोरण आणि कृतीशील उपाययोजना यामुळे प्रति दशलक्ष रुग्णसंख्या आणि प्रति दशलक्ष मृत्यू कमी असलेल्या देशांमध्ये भारताचे स्थान कायम राहिले आहे.
जागतिक स्तरावर प्रति दशलक्ष रुग्ण संख्या 5552 इतकी आहे तर भारतात ही संख्या 5790 इतकी आहे. अमेरिका, ब्राझील, युके, रशिया आणि दक्षिण आफ्रिका येथे रुग्ण संख्येचे प्रमाण जास्त आहे.
भारतात प्रति दशलक्ष लोकसंख्येमागे कोविडमुळे 87 लोकांचा मृत्यू होत आहे तर जागतिक स्तरावर हे प्रमाण सरासरी 148 इतके आहे. कोविड-19 व्यवस्थापनासंदर्भात भारताचे उद्दिष्टपूर्ण धोरण आणि कृतिशील सार्वजनिक आरोग्य व्यवस्था यामुळे भारतात चांगले परिणाम दिसून येत आहेत.
कोविड-19 नमुन्यांच्या चाचण्यांमध्ये सर्वोच्च स्थानावर असलेल्या देशांमध्ये देखील भारताने आपले स्थान कायम ठेवले आहे. गेल्या 24 तासात भारतात 10,66,786 इतक्या चाचण्या झाल्या आहेत. यामुळे एकूण चाचण्यांची संख्येने 10.5 कोटींचा  आकडा पार केला आहे.
सातत्यपूर्ण व्यापक आणि सर्वसमावेशक चाचण्यांमुळे रुग्णांची लवकर ओळख आणि वेळेवर प्रभावी उपचार यास मदत होत आहे परिणामी रुग्ण बरे होत असून मृत्यूचे प्रमाण कमी होत आहे. भारताचा मृत्यु दर सध्या 1.50% आहे.
सक्रिय रुग्ण संख्येचा कल कमी राखण्यात भारताने सातत्य ठेवले आहे. भारतात सध्या एकूण रुग्णसंख्येच्या 7.64 टक्के सक्रिय रुग्ण आहेत. भारतात एकूण पॉझिटीव्ह रुग्ण 6,10,803 आहेत तर देशात एकूण 72,59,509 रुग्ण बरे झाले आहेत.
गेल्या 24 तासात देशात 43,893 नवीन रुग्णांची नोंद झाले आहे तर 58,439 रुग्ण बरे झाले आहेत. 77% नवीन बरे झालेले रुग्ण दहा राज्ये आणि केंद्रशासित प्रदेशातील आहेत.
महाराष्ट्र, कर्नाटक आणि केरळ मध्ये एका दिवसात 7 हजाराहून अधिक रुग्ण बरे झाले आहेत.
79 टक्के नवीन रुग्ण दहा राज्ये आणि केंद्रशासित प्रदेशातील आहेत. महाराष्ट्राला मागे टाकून केरळमध्ये आता सर्वाधिक नवीन रुग्णांची नोंद झाली आहे. महाराष्ट्र आणि केरळ मध्ये अजूनही पाच हजाराहून अधिक नवीन रुग्णांची नोंद झाली आहे. दिल्ली, पश्चिम बंगाल, कर्नाटक, आंध्र प्रदेश आणि तामिळनाडू या राज्यातही रुग्ण संख्या आहे.
गेल्या चोवीस तासात कोविड मुळे 508 रुग्णांचा मृत्यू झाला आहे. यापैकी 79 टक्के मृत्यू दहा राज्ये आणि केंद्रशासित प्रदेशातील आहे महाराष्ट्रात सर्वाधिक 115 मृत्यूंची नोंद झाले आहे.U.Ujgare/S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अंतराळ विभाग
फ्रेंच गयाना येथे जी सॅट-31 या भारताच्या संचार उपग्रहाचे यशस्वी प्रक्षेपण
नवी दिल्ली, 6 फेब्रुवारी 2019
फ्रेंच गयाना येथून आज पहाटे जी सॅट-31 भारताच्या अत्याधुनिक संचार उपग्रहाचे यशस्वी प्रक्षेपण करण्यात आले. फ्रेंच गयानाच्या कौरो प्रक्षेपण तळावरुन भारतीय प्रमाण वेळेनुसार पहाटे 2 वाजून 31 मिनीटांनी एरियन-5 व्हीए-247 या प्रक्षेपण यानाद्वारे भारताचा जी सॅट-31 आणि सौदीचा एक तर हेलासचे चार उपग्रह अवकाशात सोडण्यात आले.
जी सॅट-31 या उपग्रहाचे वजन 2536 किलोग्रॅम असून यामुळे डीटीएच दूरचित्रवाणी सेवा, एटीएमसाठी व्हीसॅट जोडणी आदी सुविधा उपलब्ध होणार आहेत तसेच भारताला आणि आसपासच्या बेटांना या उपग्रहामुळे संचारसेवा उपलब्ध होतील असे इस्रोचे अध्यक्ष डॉ. के. सीव्हन यांनी म्हटले आहे.
N.Sapre/S.Kane/P.Malandkar
(Visitor Counter : 165
मंत्रिमंडळ
भारत आणि मालदीव दरम्यान नौवहन क्षेत्रातील सामंजस्य कराराला केंद्रीय मंत्रिमंडळाची मंजुरी
मालदीव आणि केरळ दरम्यान मार्ग प्रशस्त होणार
मालदीवमधील माले आणि कुलहुधुफुशी कोचीशी जोडणार
नवी दिल्ली, 3 जुलै 2019
केंद्रीय मंत्रिमंडळाने भारत अणि मालदीव दरम्यान प्रवासी आणि मालवाहतूक सेवा प्रस्थापित करण्यासाठी सामंजस्य कराराला कार्योत्तर मंजुरी दिली आहे. पंतप्रधानांच्या मालदीव दौऱ्यादरम्यान 8 जून 2019 रोजी या करारावर स्वाक्षऱ्या करण्यात आल्या होत्या.
भारत हा मालदीव आघाडीचा विकासातील भागीदार असून, मालदीवच्या अनेक आघाडीच्या संस्था करण्यात भारताचा सहभाग आहे. सध्या भारताने मालदीवला दीर्घकालीन कर्ज आणि व्यापाराच्या कर्जासह 100 दशलक्ष अमेरिकन डॉलर्सचे तात्पुरते कर्ज दिले आहे.
माले राजधानी आणि सर्वाधिक लोकसंख्या असलेले शहर आणि मालदीवच्या तिसऱ्या क्रमांकाची लोकसंख्या असलेल्या कुलहुधुफुशी या दोन्ही शहरांना कोचीपासून प्रवासी आणि मालवाहू जहाजांसाठी फेरी सेवा देण्याची चांगली संधी आहे. कोचीपासून 708 कि.मी. अंतरावर माले असून कुलहुधुफुशी हे 509 कि.मी. अंतरावर आहे. कुलहुधुफुशी आणि आसपासची बेटे मालदीवच्या उत्तरेकडील एक महत्त्वाच्या लोकसंख्येचे केंद्र आहेत आणि तिथे मोठ्या प्रमाणावर रिसॉर्ट्स आहेत जे भारतीयांसाठी संभाव्य पर्यटन स्थळे ठरू शकतात. सध्याच्या संपर्क व्यवस्थेत मालेपर्यंत विमानसेवा आणि समुद्र विमानांचा समावेश आहे. मात्र हे महाग पर्याय आहेत. तर दुसरीकडे, कोच्चिमधून सागरी मार्गाद्वारे भारतासाठी आरोग्य आणि निरोगी स्वास्थ्य पर्यटनातं अमाप संधी आहेत. मोठ्या संख्येने मालदीवचे नागरिक देखील केरळ आणि इतर दक्षिण भारतीय शहरात शैक्षणिक हेतूने प्रवास करतात.
प्रवासी आणि मालवाहतुकीच्या या संभाव्य संधींचा लाभ उठवण्यासाठी मालदीवबरोबर सामंजस्य करार करण्यात आला. प्रस्तावित फेरी सेवेमुळे उभय देशांदरम्यान लोकांमधील परस्पर संबंध तसेच द्विपक्षीय संबंध सुधारण्यात मोठी मदत मिळेल.
B.Gokhale/S.Kane/D.Rane
(Visitor Counter : 132
सांस्कृतिक मंत्रालय
“मेरी माटी मेरा देश” अभियानाच्या पहिल्या टप्प्याला लाभला व्यापक लोक सहभाग
स्वातंत्र्य योद्धे आणि सुरक्षा दलांना मानवंदना देण्यासाठी 36 राज्ये/केंद्रशासित प्रदेशांमध्ये उभारण्यात आले 2.33 लाखांहून अधिक शीला फलक
अभियाना अंतर्गत 4 कोटी पंचप्रण प्रतिज्ञा, शूरवीरांचा सत्कार करण्यासाठी 2 लाखांहून अधिक कार्यक्रम, 2.63 लाख अमृत वाटीकांची निर्मिती
दुसर्या टप्प्यात देशातील प्रत्येक घरापर्यंत पोहोचण्याचे उद्दिष्ट
देशासाठी प्राणांची आहुती देणाऱ्या ‘वीरांना’ आदरांजली अर्पण करण्यासाठी 9 ऑगस्ट 2023 रोजी “मेरी माटी मेरा देश” हे देशव्यापी अभियान सुरू करण्यात आले.
12 मार्च 2021 रोजी सुरू झालेल्या ‘स्वातंत्र्याचा अमृत महोत्सव’, या कार्यक्रमाचा समारोप म्हणून हे अभियान सुरु करण्यात आले असून, या मोहिमेला संपूर्ण भारतभर आयोजित करण्यात आलेल्या दोन लाखाहून अधिक कार्यक्रमांसह व्यापक जन सहभाग  लाभला आहे.
या अभियाना अंतर्गत स्वातंत्र्य सैनिक आणि सुरक्षा दलांसाठी समर्पित शीला फलक उभारण्यात आले असून, पंच प्रण प्रतिज्ञा, वसुधा वंदन, विरों का वंदन यासारखे शूर वीरांनी देशासाठी दिलेल्या बलिदानाला वंदन करणाऱ्या उपक्रमांचा समावेश आहे.
मेरी माटी मेरा देश अभियानाच्या पहिल्या टप्प्याला व्यापक पोहोच आणि प्रचंड लोकसहभाग यासह, अभूतपूर्व यश मिळाले आहे. आतापर्यंत 36 राज्ये/केंद्रशासित प्रदेशांमध्ये 2.33 लाखांहून अधिक शीला फलक उभारण्यात आले आहेत. वेबसाइटवर आतापर्यंत जवळजवळ 4 कोटी पंचप्रण प्रतिज्ञा सेल्फी अपलोड करण्यात आल्या आहेत. शूरवीरांचा सत्कार करण्यासाठी देशभरात 2 लाखांहून अधिक कार्यक्रमांचे आयोजन करण्यात आले आहे. वसुधा वंदन संकल्पने अंतर्गत, 2.36 कोटीहून अधिक देशी रोपे लावण्यात आली असून, 2.63 लाख अमृत वाटिका तयार करण्यात आल्या.
देशभरात आयोजित करण्यात आलेल्या अमृत कलश यात्रांच्या माध्यमातून या अभियानाचा दुसरा टप्पा आता सुरु होत आहे. देशव्यापी मोहीम म्हणून, देशातील प्रत्येक घरापर्यंत पोहोचणे हे त्याचे उद्दिष्ट आहे. संपूर्ण भारताच्या ग्रामीण भागातील 6 लाख खेड्यांमधून आणि शहरी भागातील प्रभागांमधून माती आणि तांदूळ हे धान्य गोळा केले जात आहे. ग्रामीण भागात ते प्रभाग स्तरावर एकत्र करून प्रभाग-स्तरीय कलश तयार केला जाईल. प्रत्येक राज्याच्या राजधानी मधून हे कलश राजधानी दिल्ली येथे राष्ट्रीय कार्यक्रमासाठी समारंभपूर्वक पाठवले जातील. शहरी भागात, प्रभाग स्तरावर माती गोळा केली जात आहे आणि मोठ्या शहरी स्थानिक स्वराज्य संस्थांमध्ये एकत्र करून राज्याच्या राजधानीमधून नवी दिल्ली येथे पाठवली जात आहे. ऑक्टोबर अखेरी पर्यंत 8500 पेक्षा जास्त कलश राजधानी दिल्ली येथे प्रमुख कार्यक्रमासाठी पोहोचतील असा अंदाज आहे. स्वातंत्र्याच्या अमृत महोत्सवाची आठवण जागी ठेवण्यासाठी, भारताच्या कानाकोपऱ्यातून गोळा केलेली माती अमृत वाटिका आणि अमृत स्मारकाच्या परिसरात पसरली जाईल.
मेरी माटी मेरा देश अभियानाचे फोटो पुढील लिंकवर उपलब्ध आहेत:
https://drive.google.com/drive/folders/1ZbRRp1YP893V6LBfibaQJeoK3vBOLoc9?usp=drive_link
रेल्वे मंत्रालय
सार्वजनिक- खासगी भागीदारी तत्वावर पॅसेंजर गाड्या चालवण्यासाठी अलिकडे कोणत्याही निविदा मागवण्यात आलेल्या नाहीत
नवी दिल्ली, 6 सप्टेंबर 2022
एका प्रमुख दैनिकात तसेच त्याच्या डिजिटल आवृत्तीत प्रकाशित बातमीमध्ये म्हटले आहे की भारतीय रेल्वेने प्रथमच सार्वजनिक खासगी भागीदारी तत्वावर प्रवासी गाड्यांच्या 150 जोड्या चालवण्यासाठी खाजगी कंपन्यांकडून निविदा मागवल्या आहेत. तसेच या गाड्यांचे प्रवासी भाडे ठरवण्याचे स्वातंत्र्यदेखील खाजगी कंपन्यांना असेल असेही त्यात म्हटले आहे.
या दिशाभूल करणार्या बातम्या फेटाळून लावत, रेल्वे मंत्रालयाने स्पष्ट केले आहे की असा कोणताही प्रस्ताव विचाराधीन नाही आणि अलिकडे कोणत्याही निविदा मागवलेल्या नाहीत.
त्यामुळे अशा बातम्यांमध्ये तथ्य नसून संबंधितांनी त्याची दखल घेऊ नये.S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
संरक्षण मंत्रालय
भारतीय चौक्यांवर पाकिस्तानी सैन्याकडून हल्ला
नवी दिल्ली, 19 सप्टेंबर 2020
नियंत्रण रेषेसह पाकिस्तानलगतच्या आंतरराष्ट्रीय सीमेवर भारतीय चौक्यांवर पाकिस्तानी सैन्याने कोणतेही हल्ले केलेले नाहीत. मात्र नियंत्रण रेषेवर पाकिस्तानच्या सैन्याने सतत शस्त्रसंधीचे उल्लंघन सुरु ठेवले आहे. जम्मू प्रदेशात यावर्षी  नियंत्रण रेषेलगत शस्त्रसंधीच्या उल्लंघनाच्या 2453 घटना घडल्या आहेत. या व्यतिरिक्त, जम्मू भागात भारत-पाक आंतरराष्ट्रीय सीमेवर यावर्षी  सीमेपलिकडून गोळीबाराच्या, 192 घटना घडल्या आहेत.
गेल्या सहा महिन्यांत पाकिस्तानी सैन्याने सीमेपलिकडून केलेल्या गोळीबारात नियंत्रण रेषा / आंतरराष्ट्रीय सीमेलगत लष्कराचे 10 जवान शहीद झाले आहेत. पाकिस्तान सैन्याच्या जीवित हानीबद्दल तपशील अचूकपणे सांगता येणार नाही.]
शस्त्रसंधी उल्लंघनांबाबत भारतीय सैन्य / सीमा सुरक्षा दलांनी आवश्यकतेनुसार, चोख प्रत्त्युत्तर दिले आहे. याव्यतिरिक्त, शस्त्रसंधी उल्लंघनांबाबत सर्व प्रकरणे पाकिस्तानी अधिकाऱ्यांना हॉटलाइन, ध्वज बैठक, लष्करी कारवाया महासंचालक चर्चा तसेच दोन्ही देशांमधील राजनैतिक मार्गाने कळवण्यात आली आहेत. बीएसएफनेही आपल्या समकक्षांशी पाकिस्तान रेंजर्ससोबत विविध स्तरावर चर्चा केली.
राजनैतिकदृष्ट्या, शिमला करार आणि लाहोर घोषणापत्रातून उद्भवलेल्या जबाबदाऱ्या म्हणून जम्मू-काश्मीरमधील नियंत्रण रेषा आणि आंतरराष्ट्रीय सीमारेषेचे पाकिस्तानने पावित्र्य कायम राखावे यावर उच्च स्तरावर भारताने वारंवार भर दिला आहे.
संरक्षण राज्यमंत्री श्रीपाद नाईक यांनी आज राज्यसभेत डॉ फौजिया खान यांना लेखी उत्तरात ही माहिती दिली.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 67
ऊर्जा मंत्रालय
व्हेंटीलेटर्स खरेदीसाठी एस.जे.व्ही.एन लिमिटेड देणार 1 कोटी रुपयांचे पाठबळ
नवी दिल्ली, 27 मार्च 2020
जगभरात थैमान घालत असलेल्या कोविड-19 महामारीचा मुकाबला करण्यासाठी सतलज जल विद्युत निगम मर्यादित  या केंद्रीय ऊर्जा मंत्रालयांतर्गत मिनिरत्न सार्वजनिक क्षेत्र उपक्रमाने अनेक उपाययोजना सुरु केल्या आहेत. कोरोनाच्या संकटसमयी या केंद्रीय सार्वजनिक क्षेत्र उपक्रमाने 1 कोटी रुपयांची आर्थिक मदत देण्याचे तत्वतः मान्य केले आहे.
सिमल्यातील इंदिरा गांघी वैद्यकीय महाविद्यालय रुग्णालयासाठी 6 व्हेंटीलेटर्स, तांडा येथील डॉ. राजेंद्रप्रसाद वैद्यकीय महाविद्यालयासाठी 5 व्हेंटीलेटर्स आणि खांदेरी येथील रामपूर रुग्णालयासाठी काही व्हेंटीलेटर्स पुरवण्यासाठी ही रक्कम वापरली जाणार असल्याची माहिती एस.जे.व्ही.एन लिमिटेड कंपनीचे अध्यक्ष आणि व्यवस्थापकीय संचालक नंदलाल शर्मा यांनी दिली. या आरोग्य संस्थांना मास्क्स, सॅनिटायझर्स आणि ग्लव्ज खरेदी करण्यासाठी लागणारी अधिकची आर्थिक मदतही ही कंपनी करणार आहे.
U.Ujagare/V.Joshi/P.Kor
(Visitor Counter : 116
रस्ते वाहतूक आणि महामार्ग मंत्रालय
टोल नाक्यावरील भरणा डिजिटल पद्धतीने घेण्यासाठी राष्ट्रीय महामार्गांवरच्या सर्व टोल प्लाझांच्या सर्व मार्गिका या फास्टॅग मार्गिका
नवी दिल्ली, 22 जुलै 2021
केंद्र सरकारने टोल नाक्यावरील भरणा हा डिजिटल पद्धतीने व्हावा या उद्देशाने 15/16 फेब्रुवारी 2021 पासून राष्ट्रीय महामार्गांवरच्या सर्व टोल प्लाझांच्या सर्व मार्गिका फास्टॅग मार्गिका म्हणून जाहीर केल्या
सध्या राष्ट्रीय महामार्गावरील सर्व टोल भरणा केंद्रे सपूंर्णपणे फास्टॅग पद्धतीने सुसज्ज आहेत. 14 फेब्रुवारी 2021 रोजी फास्टॅग भरणा 80 टक्के होता तो 14 जुलै 2021 रोजी 96 टक्के झाला. 14 जुलै 2021 रोजी 3.54 कोटी फास्टॅग देण्यात आले.
रस्ते वापरासाठीचे शुल्क भरणा करण्यासाठीच्या पद्धतीत वा तंत्रज्ञानात सातत्याने सुधारणा होत असते. नवीन तंत्रज्ञान तसेच नव्या पद्धतींचा अवलंब करण्यासाठी सातत्याने प्रयत्न होत असतात.
मुख्य मोटार वाहन नियम 1989 च्या अंतर्गत वाहनचालक आणि सहचालक यांच्यासाठी एअरबॅग सुविधा अनिवार्य केली आहे.
लोकसभेत आज केंद्रीय रस्ते व वाहतूक मंत्री नितीन गडकरी यांनी लेखी उत्तराद्वारे ही माहिती दिली.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
पंतप्रधान कार्यालय
पंतप्रधान उद्या ‘राष्ट्रीय शैक्षणिक धोरणांतर्गत उच्च शिक्षणातील परिवर्तनात्मक सुधारणांवरील परिषदेत ’ उद्घाटनपर भाषण करणार
(पंतप्रधान नरेंद्र मोदी उद्या, 7 ऑगस्ट 2020 रोजी व्हिडिओ कॉन्फरन्सद्वारे ‘राष्ट्रीय शैक्षणिक धोरणांतर्गत उच्च शिक्षणातील परिवर्तनात्मक सुधारणांवरील परिषदेत ' उद्घाटनपर भाषण करणार आहेत.
मनुष्यबळ विकास मंत्रालय आणि विद्यापीठ अनुदान आयोगाद्वारे या परिषदेचे आयोजन करण्यात येत आहे.
या परिषदेत राष्ट्रीय शैक्षणिक धोरण, 2020 अंतर्गत समग्र, बहु-शाखात्मक आणि भविष्यातील शिक्षण, दर्जेदार संशोधन, आणि शिक्षण सर्वदूर पोहोचण्यासाठी तंत्रज्ञानाचा न्याय्य वापर यासारख्या शिक्षणाच्या महत्त्वपूर्ण पैलूंसाठी समर्पित सत्रे असतील.
केंद्रीय मनुष्यबळ विकास मंत्री रमेश पोखरियाल निशंक , केंद्रीय मनुष्यबळ विकास राज्यमंत्री संजय धोत्रे हे देखील या कार्यक्रमात सहभागी होणार आहेत. राष्ट्रीय शिक्षण धोरणाच्या विविध पैलूंवर राष्ट्रीय शिक्षण धोरण मसुदा समितीचे अध्यक्ष आणि सभासद, तसेच प्रख्यात शैशिक्षणतज्ञ / वैज्ञानिक यांच्यासह अनेक मान्यवर आपले विचार मांडतील.
या कार्यक्रमात विद्यापीठांचे कुलगुरू, संस्थांचे संचालक आणि महाविद्यालयाचे प्राचार्य आणि इतर हितधारक सहभागी होतील.
हा कार्यक्रम पुढील माध्यमातून थेट प्रसारित केला जाईल.
MHRD Facebook Page: https://www.facebook.com/HRDMinistry/
UGC YouTube Channel, PIB YouTube Channel,
UGC Twitter Handle  : https://twitter.com/ugc_india?s=12
हा कार्यक्रम डीडी न्यूजवरही प्रसारित केला जाईल.
M.Copade/S.Kane/P.Kor
आरोग्य आणि कुटुंब कल्याण मंत्रालय
कोविड-19 प्रतिबंधक लसीकरणाबाबत अद्ययावत माहिती-265 वा दिवस
भारतातील एकूण लसीकरणाने ओलांडला 93 कोटी मात्रा देण्याचा महत्त्वाचा टप्पा
आज संध्याकाळी 7 वाजेपर्यंत 45 लाखांहून अधिक मात्रा देण्यात आल्या
नवी दिल्ली, 7 ऑक्टोबर 2021
भारतातील कोविड-19 प्रतिबंधक लसीकरण मोहिमेमध्ये लक्षणीय यश मिळवत आज देशभरात देण्यात आलेल्या लसीच्या मात्रांच्या आकडेवारीने 93 कोटींचा  महत्त्वाचा टप्पा ओलांडला. आज संध्याकाळी सात वाजेपर्यंत देशभरात लसीच्या 45 लाखांपेक्षा अधिक  मात्रा देण्यात आल्या. लसीकरणाच्या अंतिम अहवालाचे काम रात्री उशिरा पूर्ण झाल्यानंतर आज दिवसभरात देण्यात आलेल्या मात्रांच्या एकूण संख्येत आणखी वाढ होण्याची अपेक्षा आहे.
आतापर्यंत झालेल्या लसीकरणाच्या मात्रांची एकूण संख्या विचारात घेऊन नागरिकांच्या विविध प्राधान्यक्रम गटांमध्ये झालेल्या लसीकरणाची वेगवेगळी तपशीलवार माहिती पुढीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10374617
|
|
2nd Dose
|
|
8977468
|
|
FLWs
|
|
1st Dose
|
|
18357067
|
|
2nd Dose
|
|
15219783
|
|
Age Group 18-44 years
|
|
1st Dose
|
|
376511004
|
|
2nd Dose
|
|
95585378
|
|
Age Group 45-59 years
|
|
1st Dose
|
|
163503040
|
|
2nd Dose
|
|
80867262
|
|
Over 60 years
|
|
1st Dose
|
|
103440122
|
|
2nd Dose
|
|
58360454
|
|
Cumulative 1st dose administered
|
|
672185850
|
|
Cumulative 2nd dose administered
|
|
259010345
|
|
Total
|
|
931196195
आजच्या लसीकरण कार्यक्रमात, नागरिकांच्या विविध प्राधान्यक्रम गटांमध्ये झालेल्या लसीकरणाची वेगवेगळी तपशीलवार माहिती पुढीलप्रमाणे आहे:
|
|
Date: 7th October, 2021 
|
|
HCWs
|
|
1st Dose
|
|
153
|
|
2nd Dose
|
|
8845
|
|
FLWs
|
|
1st Dose
|
|
242
|
|
2nd Dose
|
|
20498
|
|
Age Group 18-44 years
|
|
1st Dose
|
|
1793676
|
|
2nd Dose
|
|
1375348
|
|
Age Group 45-59 years
|
|
1st Dose
|
|
473196
|
|
2nd Dose
|
|
436345
|
|
Over 60 years
|
|
1st Dose
|
|
226276
|
|
2nd Dose
|
|
220360
|
|
1st Dose Administered in Total
|
|
2493543
|
|
2nd Dose Administered in Total
|
|
2061396
|
|
Total
|
|
4554939
कोविड-19 संसर्गापासून सर्वात अधिक असुरक्षित असलेल्या वयोगटातील लोकांचे या आजारापासून संरक्षण करण्यासाठी लसीकरण मोहीम हे महत्त्वाचे साधन असल्यामुळे या मोहिमेचा नियमित आढावा घेतला जात आहे आणि सर्वोच्च पातळीवरून या मोहिमेचे परीक्षण केले जात आहे.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
संरक्षण मंत्रालय
पश्चिम नौदल कमांडतर्फे पश्चिमी किनारपट्टी विकास भागात ‘प्रस्थान’सराव
नवी दिल्ली, 18 नोव्हेंबर 2021
भारतीय नौदलाच्या पश्चिमी नौदल कमांडच्या मुख्यालयाच्या अधिपत्याखाली, 16 नोव्हेंबर 2021 रोजी मुंबईच्या किनारा परिसरातील विकास भागात ‘प्रस्थान’ हे सांकेतिक नाव दिलेला किनारी सुरक्षाविषयक सराव पार पडला. दर सहा महिन्यांनी केला जाणारा हा सराव, किनारी भागातील सुरक्षा सुनिश्चित करण्यासाठी महत्त्वाचा ठरणारा घटक आहे आणि किनारा परिसरातील विकास भागात येऊ शकणाऱ्या विविध प्रकारच्या अनपेक्षित घटनांबाबत प्रमाणित परिचालन पद्धती आणि प्रतिसादविषयक प्रणालीमध्ये सफाईदारपणा आणण्यासाठी भारतीय नौदल, भारतीय हवाई दल, तटरक्षक दल, ओएनजीसी, बंदर व्यवस्थापन, सीमा शुल्क विभाग, राज्य मत्स्य व्यवसाय विभाग आणि सगळी पोलीस दलासह सर्व हितधारकांचे प्रयत्न एकत्र करण्याच्या उद्देशाने हा सराव करण्यात आला.
मुंबईच्या पश्चिमी किनाऱ्यापासून 94 नाविक मैलांवर असलेल्या ओएनजीसीच्या एमएचएन प्लॅटफॉर्म वर हा सराव करण्यात आला.
दहशतवादी हल्ला, बॉम्बस्फोट, मोठी आग, तेलगळती, मानवी हल्ला, मृतदेह अथवा जखमींचे स्थलांतर, जहाजावरील नियंत्रण सुटणे आणि मोठ्या प्रमाणावर लोकांचे स्थलांतर यासारख्या आकस्मिक घटनांच्या प्रतिसादाबाबत यावेळी सराव करण्यात आला. वास्तववादी परिस्थितीचा अनुभव देऊन सर्व आकस्मिक घटनांना योग्य प्रतिसाद देऊन किनारा परिसरातील विकास भागात त्यांच्याशी लढा देण्याविषयीची त्यांची सज्जता तपासण्याची तसेच अशा वेळी समन्वय साधून एकत्रितपणे कार्य करण्याची संधी या सरावाने सर्व हितधारकांना दिली.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
मंत्रिमंडळ
भारत आणि कोरिया यांच्यात संयुक्त टपाल तिकिट जारी करण्याबाबतच्या सामंजस्य कराराची मंत्रिमंडळाला माहिती
नवी दिल्ली, 15 एप्रिल 2019
भारत आणि कोरिया यांच्यात फेब्रुवारी 2019 मधे झालेल्या सामंजस्य कराराची पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत मान्यता देण्यात आली. ‘कोरियाची राणी – ह्यो ह्वांग ओक ऑफ कोरिया’ या संकल्पनेवर संयुक्तपणे टपाल तिकीट जारी करण्याला भारताचे टपाल खाते, दूरसंवाद मंत्रालय आणि कोरियाचे टपाल आणि विज्ञान मंत्रालय यांनी मान्यता दिली आहे.
दोन्ही देशांनी परस्पर सहमतीने ठरवलेल्या तारखेला 2019 च्या अखेरीस हे संयुक्त टपाल तिकीट जारी करण्यात येईल.
N.Sapre/N.Chitale/D.Rane
(Visitor Counter : 84
विज्ञान आणि तंत्रज्ञान मंत्रालय
भारतीय वाहतूक क्षेत्राशी निगडित आंतरराष्ट्रीय परिवहन मंचाच्या उपक्रमांना पाठिंबा देण्यासाठी भारत आणि फ्रान्स यांच्यातील करारावरील स्वाक्षरीस केंद्रीय मंत्रिमंडळाची मान्यता
नवी दिल्ली, 17 ऑगस्ट 2022
आंतरराष्ट्रीय परिवहन मंचाच्या वतीने  फ्रान्सची ऑर्गनायझेशन फॉर इकनॉमिक कोऑपरेशन ॲण्ड डेव्हलपमेंट आणि तंत्रज्ञान माहिती, पूर्वानुमान आणि मूल्यांकन परिषद  यांच्यात झालेल्या करारावर स्वाक्षरी झाल्याची माहिती पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या देण्यात आली. भारतीय वाहतूक क्षेत्रात आंतरराष्ट्रीय परिवहन मंचाच्या  उपक्रमांना भारत पाठिंबा देईल.
या करारावर 6 जुलै 2022 रोजी करारावर स्वाक्षरी झाली.
या करारा अंतर्गत साध्य होणाऱ्या बाबी:
- नवीन वैज्ञानिक परिणाम;
- नवीन धोरण अंतर्दृष्टी;
- वैज्ञानिक संवाद वाढवून क्षमता बांधणी
- भारतातील वाहतूक क्षेत्र कार्बन उत्सर्जनापासून मुक्त करण्यासाठी तंत्रज्ञानाचे पर्याय शोधणे.S.Kakade/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61
संरक्षण मंत्रालय
डीआरडीओ आणि भारतीय हवाई दलाने स्वदेशी बनावटीच्या स्टँड-ऑफ अँटी-टँक क्षेपणास्त्राची यशस्वी चाचणी केली
संरक्षण संशोधन आणि विकास संस्था  आणि भारतीय हवाई दल  यांनी 11 डिसेंबर 2021 रोजी पोखरण येथून स्वदेशी बनावटीच्या आणि विकसित केलेल्या हेलिकॉप्टरद्वारे स्टँड-ऑफ अँटी टँक  या रणगाडाभेदी क्षेपणास्त्राची चाचणी केली. सर्व उद्दिष्टे पूर्ण करण्यात ही उड्डाण-चाचणी यशस्वी ठरली. रिलीज यंत्रणा , प्रगत मार्गदर्शन आणि ट्रॅकिंग अल्गोरिदम, एकात्मिक सॉफ्टवेअरसह सर्व यंत्रणांनी समाधानकारक कामगिरी केली आणि ट्रॅकिंग प्रणालीने संपूर्ण कार्यक्रमाचे निरीक्षण केले. हे क्षेपणास्त्र अत्याधुनिक एमएमडब्ल्यू  सीकरने सुसज्ज असून सुरक्षित अंतरावरून उच्च दर्जाची अचूक मारक क्षमता प्रदान करते. हे क्षेपणास्त्र 10 किलोमीटरपर्यंतच्या पल्ल्यातील लक्ष्ये निष्प्रभ करू शकते.
स्टॅन्ड ऑफ अँटी-टॅंक  हे रणगाडाभेदी क्षेपणास्त्र रिसर्च सेंटर इमारत , हैदराबाद यांनी इतर डीआरडीओ प्रयोगशाळांच्या समन्वयाने आणि उद्योगांच्या सहभागाने विकसित केले आहे. भारतीय हवाई दलाचा ताफा बळकट करण्यासाठी लांब पल्ल्याचा बॉम्ब आणि स्मार्ट अँटी एअरफील्ड क्षेपणास्त्र अलीकडच्या काळात चाचणी करण्यात आलेल्या स्वदेशी स्टँड-ऑफ शस्त्रास्त्रांच्या मालिकेतील हे तिसरे क्षेपणास्त्र आहे. प्रगत तंत्रज्ञानासह विविध वापरासाठी विविध वैशिष्टयांनी युक्त स्वदेशी विकास म्हणजे संरक्षणातील ‘आत्मनिर्भरते’ कडे एक ठोस मार्गक्रमण आहे.
संरक्षण मंत्री राजनाथ सिंह यांनी या मोहिमेशी संबंधित चमूचे अभिनंदन केले आहे. संरक्षण संशोधन आणि विकास विभागाचे सचिव आणि डीआरडीओचे अध्यक्ष डॉ जी सतीश रेड्डी म्हणाले की, स्टॅन्ड ऑफ अँटी-टॅंक-SANT क्षेपणास्त्राची यशस्वी चाचणी स्वदेशी संरक्षण क्षमतांना अधिक बळ देईल.
अर्थ मंत्रालय
कॉर्पोरेट करदात्यांसाठी प्राप्तीकर कायद्याच्या 139 अ कलमाअंतर्गत पॅनकार्ड मिळविण्यामध्ये सुलभता
नवी दिल्ली, 14 एप्रिल 2018
कंपन्यांसाठी पॅन अर्थात स्थायी खाते क्रमांक तसेच कर वजावट आणि संग्रह खातेक्रमांक टॅन मिळवण्यासाठी सामायिक अर्ज करून तो कंपनी व्यवहार मंत्रालयाला सादर करता येणार आहे. कंपनी व्यवहार मंत्रालयाने दिलेल्या सर्टिफिकेट ऑफ इन कॉर्पोरेशन सीओआय म्हणजेच स्थापना प्रमाणपत्रामध्ये पॅन आणि टॅन या दोन्ही क्रमांकाची नोंद राहील.
वित्त कायदा 2018 मध्ये प्राप्तीकर कायदा 1961 च्या कलम 139 मध्ये सुधारणा करण्यात आली. ज्यामध्ये लॅमिनेटेड कार्डच्या स्वरुपात पॅन देण्याची आवश्यकता हटवण्यात आली. त्यामुळे सीओआयमध्ये नमूद करण्यात आलेले पॅन आणि टॅन क्रमांक हे संबंधितांसाठी पुरेसा पुरावा म्हणून मानण्यात येतील असे स्पष्ट करण्यात आले आहे.
NS/NC/PK
(Visitor Counter : 164